<classify> Twiga Stars ipo kambini Zanzibar kujiandaa na michezo ya Afrika All African Games inayotarajiwa kufanyika Congo Brazzaville mwezi ujao. Akizungumza kwa njia ya simu kutoka Zanzibar jana, kocha Kaijage alisema timu yake inaendelea vema na maandalizi na anashukuru vijana wake wanashika anachowafundisha.Nashukuru vijana wangu wananielewa vema, ninachosubiri kwa sasa ni mechi yetu ya kirafiki dhidi ya Kenya tu, alisema. Ikiwa Zanzibar, Twiga inajifua kwenye viwanja viwili tofauti Amani na Fuoni. Mkuu wa msafara wa Twiga, Blassy Kiondo alisema timu ina morali hali inayowapa matumaini viongozi.Wakati huo huo, Rais wa Shirikisho la Soka Tanzania TFF, Jamal Malinzi ametuma salamu za pongezi kwa Rais wa Shirikisho la Soka Burundi FBF, Reverien Ndikuriyo kwa kuchaguliwa kuwa spika wa Bunge la Seneti nchini humo.Katika salamu hizo za pongezi kwa Rais wa FBF na nakala zake kwenda CECAFA, CAF na FIFA, Malinzi ameelezea imani yake kwa Seneta Ndikuriyo na amemtakia kila la heri na mafanikio katika nafasi hiyo mpya aliyochaguliwa.  <topic>: michezo 